รัฐภูมิ โตคงทรัพย์

รัฐภูมิ โตคงทรัพย์ (เกิด 17 พฤศจิกายน พ.ศ. 2527) ชื่อเล่น ฟิล์ม เป็นผู้ต้องหาคดีฉ้อโกง นักร้อง นักแสดง นักธุรกิจ และนักการเมืองชาวไทย อดีตสมาชิกทีมโฆษกพรรคพลังประชารัฐ อดีตสมาชิกพรรคพลังประชารัฐ อดีตรองโฆษกพรรคไทยสร้างไทย อดีตสมาชิกและอดีตรองโฆษกพรรคเพื่อไทย อดีตสมาชิกและอดีตรองโฆษกพรรคพลังท้องถิ่นไท ประธานบริษัท เพย์ออล กรุ๊ป มีผลงานสร้างชื่อจาก โฆษณาฮอนด้า คู่กับพัชราภา ไชยเชื้อ และมีผลงานเพลงอัลบั้มเดี่ยวกับค่ายอาร์เอส

**ประวัติ**
รัฐภูมิ โตคงทรัพย์ เกิดเมื่อวันที่ 17 พฤศจิกายน พ.ศ. 2527 ที่ตำบลแก่งคอย อำเภอแก่งคอย จังหวัดสระบุรี เป็นบุตรของนางโคมมนต์ ทองมั่ง กับนายเสริมศักดิ์ โตคงทรัพย์ เขาจบการศึกษาระดับอนุบาล และระดับประถมศึกษาถึงมัธยมศึกษาตอนต้นจาก โรงเรียนอำนวยพิทยา และจบการศึกษาระดับมัธยมปลายจาก โรงเรียนจันทร์หุ่นบำเพ็ญ และในระดับปริญญาตรีจาก คณะศิลปศาสตร์ สาขาวิชานิเทศศาสตร์สื่อดิจิตอล วิทยาลัยเทคโนโลยีสยาม ปริญญาโท คณะบริหารการจัดการ มหาวิทยาลัยศรีปทุม
ฟิล์ม เคยถูกวางตัวให้เป็นนักร้องในวงบอยแบนด์ ชื่อ G-BOYZ สังกัดจีเอ็มเอ็ม แกรมมี่ ร่วมกับ เป๊ก-ผลิตโชค อายนบุตร และ แบงค์-พิสิษฐ คำยอด มีผลงานแค่ 2 เพลง คือเพลง "ยิ้ม ยิ้ม" (ต้นฉบับ ศรีพรรณ ชื่นชมบูรณ์) และเพลง "ไม่รู้จะเลือกใคร" (ต้นฉบับ ชาคริต แย้มนาม) โดยได้ออกมิวสิกวีดีโอเพลงเปิดตัวคือเพลง "ยิ้ม ยิ้ม" แต่ไม่ได้โปรโมทมากนัก จึงไม่ค่อยเป็นที่รู้จัก ภายหลังจึงย้ายมาเป็นนักร้องเดี่ยวในสังกัดบริษัท อาร์เอส จำกัด (มหาชน)
ฟิล์มเป็นตัวแทนในโครงการที่สำคัญต่าง ๆ เช่น ได้รับคัดเลือกให้เป็น Brand Ambassador ของมูลนิธิที่อยู่อาศัย (Habitat For Humanity) Thailand โดยจะทำอย่างต่อเนื่องตลอดทั้งปี 2008 ทั้งในและนอกประเทศ และเข้าร่วมโครงการเรียนรู้ศิลปะทางการแสดง ที่พัฒนาการการร้องและเต้น ผ่านทางการทำ FILM: The Series, พรีเซ็นเตอร์ งดเหล้าเข้าพรรษา วันพักผ่อน ปลอดเหล้า จัดโดย กรมควบคุมโรค กระทรวงสาธารณสุข เป็นต้น

**งานการเมือง**
ในวันพุธที่ 3 ตุลาคม พ.ศ. 2561 เขาได้สมัครเป็นสมาชิกพรรคพลังท้องถิ่นไท ซึ่งมีนายชัชวาลย์ คงอุดม หรือ ชัช เตาปูน อดีต ส.ว. กทม. และอดีตบรรณาธิการบริหาร หนังสือพิมพ์สยามรัฐ เป็นผู้ก่อตั้ง และในการประชุมวิสามัญใหญ่ของพรรคพลังท้องถิ่นไท เขาก็ได้รับเลือกให้เป็นรองโฆษกพรรค  โดยในตอนแรกเขาตัดสินใจลงสมัคร ส.ส.กทม. แต่ในภายหลังได้ถูกขยับขึ้นไปอยู่ในระบบบัญชีรายชื่อในลำดับที่ 8 แต่ไม่ได้รับการเลือกตั้ง เนื่องจากพรรคพลังท้องถิ่นไทได้ที่นั่ง ส.ส. บัญชีรายชื่อเพียง 3 ที่นั่ง
กระทั่งวันศุกร์ที่ 12 กรกฎาคม พ.ศ. 2562 ฟิล์มได้ตัดสินใจยื่นหนังสือลาออกจากการเป็นรองโฆษกพรรคและสมาชิกพรรคพลังท้องถิ่นไท ทำให้พ้นจากการเป็นกรรมการบริหารพรรคพลังท้องถิ่นไทโดยให้เหตุผลว่าอุดมการณ์ของตัวเองกับทางพรรคไม่ตรงกัน ต่อมาในวันจันทร์ที่ 19 สิงหาคม พ.ศ. 2562 รัฐภูมิพร้อมด้วยนายชัยวัฒน์ ชัยจินดาวัฒน์ อดีตเลขาธิการพรรคภาคีเครือข่ายไทย และนายณัฐพงศ์ รอบคอบ อดีตสมาชิกพรรคพลังท้องถิ่นไท ได้เดินทางมายังที่ทำการ พรรคเพื่อไทย เพื่อสมัครเป็นสมาชิกพรรคโดยได้สมัครสมาชิกแบบตลอดชีพ โดยนาวาอากาศเอก อนุดิษฐ์ นาครทรรพ เลขาธิการพรรค สวมเสื้อคลุมและคุณหญิงสุดารัตน์ เกยุราพันธุ์ ประธานยุทธศาสตร์พรรคได้ติดเข็มกลัดให้รัฐภูมิ
ในปี พ.ศ. 2563 ฟิล์ม รัฐภูมิ สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ในการเลือกตั้ง พ.ศ. 2566 เขาได้สมัครรับเลือกตั้ง ส.ส. แบบแบ่งเขตของกรุงเทพมหานคร เขต 22 สังกัดพรรคพลังประชารัฐแต่ไม่ได้รับการเลือกตั้ง

**กรณีข่าวทางสื่อมวลชน**

**กรณีความสัมพันธ์กับเสี่ยอู๊ด**
ปี พ.ศ. 2549 ฟิล์ม รัฐภูมิ ตกเป็นข่าวกับ เสี่ยอู๊ด หรือ นายสิทธิกร บุญฉิม เซียนพระชื่อดัง ที่เคยอุปการะคุณช่วยเหลือค้ำจุนฟิล์ม แต่ไม่เคยได้รับการตอบแทนบุญคุณจากฟิล์ม จนในเวลาต่อมาเสี่ยอู๊ดมีคดีความฐานฉ้อโกง และเมื่อถึงคราวพ้นโทษออกมาจากเรือนจำ เสี่ยอู๊ดจึงตัดสินใจอัตวินิบาตกรรม (ฆ่าตัวตาย) ด้วยการกินยานอนหลับ 100 เม็ด จนเสียชีวิต ซึ่งเหตุเกิดที่โรงแรมแห่งหนึ่งในจังหวัดพิษณุโลก แต่ทางด้านฟิล์มออกมาให้สัมภาษณ์ถึงข่าวการเสียชีวิตของเสี่ยอู๊ดว่า "ไม่ได้เป็นญาติ ไม่เคยรู้จักกัน และไม่ขอไปร่วมงานศพ"

**กรณีความสัมพันธ์กับแอนนี่ บรุ๊ค**
เมื่อกลางปี พ.ศ. 2553 ได้ตกเป็นข่าวฮือฮาว่าทำ แอนนี่ บรู๊ค อดีตนักแสดงและนางแบบตั้งครรภ์ จนได้คลอดบุตรชายออกมาคนหนึ่ง โดยไม่รับผิดชอบใด ๆ ซึ่งทางแอนนี่กล่าวว่า ฟิล์ม ได้ตั้งชื่อเล่นให้กับลูกชายคนนี้ว่า "น้องสตาร์" ซึ่งทางฟิล์มได้แถลงข่าวยอมรับว่าเคยคบหากับแอนนี่จริง แต่ปฏิเสธที่จะรับเป็นลูก โดยยืนยันให้ทางแอนนี่ตรวจดีเอ็นเอเสียก่อน แต่ทางแอนนี่ไม่ยอม ซึ่งเรื่องนี้ได้กลายเป็นข่าวทางสังคมที่ฮือฮาข่าวหนึ่งในปีนั้น ท้ายที่สุด ฟิล์มได้ลาบวช ยุติการแสดง และเดินทางไปเรียนต่อที่ประเทศอังกฤษ 
โดยปัจจุบันสรุปได้แล้วว่า “น้องสตาร์” ไม่ใช่ลูกของฟิล์มจริง ๆ

**กรณีทำธุรกิจบริษัท**
ในปี พ.ศ. 2560 ธนาคารแห่งประเทศไทยได้เข้าร้องเรียนต่อกองปราบปราม เนื่องจากเขาทำกิจการบริษัทโดยไม่ได้รับขออนุญาต และดำเนินคดีทั้งทางแพ่งและอาญา
ในวันที่ 17 ตุลาคม พ.ศ. 2561 พนักงานอัยการสำนักงานคดีเศรษฐกิจและทรัพยากร ได้ยื่นฟ้อง บริษัท เพย์ออล กรุ๊ป จำกัด โดยนายศราวุฒิ นนทะภา กรรมการผู้มีอำนาจ, นายรัฐภูมิ โตคงทรัพย์ หรือฟิล์ม อายุ 33 ปี, นายธเนศ จัตวาพรพานิช อายุ 43 ปี และนายภูมิพัฒน์ ประเสริฐวิทย์ อายุ 38 ปี ในฐานะกรรมการบริษัทฯ เป็นจำเลยที่ 1-4 ในความผิดฐานร่วมกันประกอบธุรกิจบัตรเงินอิเล็กทรอนิกส์โดยไม่ได้รับอนุญาต และร่วมกันประกอบธุรกิจบัตรชำระเงินอิเล็กทรอนิกส์โดยไม่ได้รับอนุญาตเขารับสารภาพ ศาลตัดสินให้ จำคุก 6 เดือน ปรับ 5 หมื่นบาท และเจ้าตัวไม่เคยกระทำความผิด และมีที่อยู่เป็นหลักแหล่ง โทษจำคุกจึงให้รอลงอาญา 2 ปี และต้องมารายงานตัว 1 ปี และบำเพ็ญประโยชน์ 24 ชั่วโมง หลังจากรับสารภาพ

**กรณีตบทรัพย์**
ในเดือนพฤศจิกายน พ.ศ. 2567 ฟิล์ม รัฐภูมิ ตกเป็นข่าว กรณีตบทรัพย์ โดยเรียกเงินบอสปัน 20 ล้านจากเครือดิไอคอนกรุ๊ป เพื่อพาไปออกรายการโหนกระแส โดยมีการพาดพิงถึง กรรชัย กำเนิดพลอย โดยฟิล์ม ให้สัมภาษณ์ยอมรับว่าเสียงตน และขอโทษที่แอบอ้าง ทางด้านตำรวจระบุว่าเป็นความผิดพยายามฉ้อโกง อยู่ระหว่างออกหมายเรียก

**ผลงาน**

**ผลงานเพลง**

**งานเพลง อัลบั้มเดี่ยว**

**ผลงานการแสดง**

**ละครโทรทัศน์**

**ละครชุด**

**ภาพยนตร์**
ว้ายบึ้ม! เชียร์กระหึ่มโลก (2546)- ปล้นนะยะ (2547)- รักจัง (2549)- รักนะ 24 ชั่วโมง (2550)
*ซูเปอร์ แหบ-แสบ-สะบัด (2551)- รักเอาอยู่ (2555)- ปล้นนะยะ 2 (2555)- เพลงของพ่อ (ผลิตในโครงการภาพยนตร์เฉลิมพระเกียรติ "เทิดเกล้า") (2555)- สตรีเหล็กตบโลกแตก (2557)- ตุ๊ดตู่กู้ชาติ (2560)

**มิวสิกวิดีโอ**
 เพลง "น้ำใจถูกๆ" (ศิลปิน วงไอน้ำ) - เพลง "ช่องว่างในหัวใจ" (ศิลปิน เสือ ธนพล)- เพลง "ที่รักของฉันคนเดียว" ของ ฟิล์ม และ หวิว- เพลง "ด้วยมือคู่นี้" ของ คาราเมล- เพลง "ไม่มีใครเหมือนเธอ" ของ หวิว

**งานเขียน**
 หนังสือ Say Hi! By Film- หนังสือ Chill out- หนังสือ Film's moment of truth

**พิธีกร**
 รายการ Musica- รายการ ท่องโลกวัยมันส์ (มกราคม - มีนาคม 2551)- รายการ Chillout เพื่อนเดินทาง (ผลิตโดย บริษัท มีเฮ ฟิล์ม จำกัด) ทุกวันอังคาร เวลา 23.25 น. ทางช่อง8 (เริ่มที่ 12 มกราคม - 28 มิถุนายน พ.ศ. 2559)- รายการ ดาวประจำเมือง ทุกวันอาทิตย์ เวลา 13:40 - 14:40 และ 22:00 - 23:00 น. ทางช่อง 8 ร่วมกับ มรกต แสงทวีป (เริ่มวันอาทิตย์ที่ 20 กันยายน พ.ศ. 2558 - 2559)- รายการ เรื่องร้อนรายวัน ทุกวันจันทร์ - วันศุกร์ เวลา 20:30 - 21:30 น. ทางช่อง JKN18 ร่วมกับ ยิ่งศักดิ์ จงเลิศเจษฎาวงศ์, เมทนี บุรณศิริ, เอกชัย เอื้อสังคมเศรษฐ, เตชินท์ พลอยเพชร, ภัณฑิลา ฟูกลิ่น (เริ่มวันพุธที่ 5 พฤษภาคม - 30 ธันวาคม พ.ศ. 2564)- รายการ Classic Boy EP.1 (ผลิตโดย บริษัท มีเฮ ฟิล์ม จำกัด) ทางช่อง YouTube:MeHey Film (2563-ปัจจุบัน)

**คอนเสิร์ต**
 Film Where are you ? Concert- คอนเสิร์ต Film ยากูซ่า...ท้าดวล- Action Drama Concert"Film Mission Possible Live"

**ผู้จัดละคร**

**ปี พ.ศ. 2558**
 แม้เลือกเกิดได้- เจ้าสาวเฉพาะกิจ

**ปี พ.ศ. 2559**
มนต์รักอสูร
*เกมพยาบาท

**ปี พ.ศ. 2561**
พ่อปลาไหล

**กรรมการบริษัท**
 พ.ศ. 2550 : คณะกรรมการบริษัท เฮงวูน จำกัด เป็นบริษัทดำเนินธุรกิจผลิตสื่อโฆษณา- พ.ศ. 2551 : คณะกรรมการบริษัท มี เฮ ฟิล์ม จำกัด เป็นบริษัทดำเนินธุรกิจตัดเย็บเสื้อผ้าตามคำสั่งของลูกค้า- พ.ศ. 2553 : กรรมการบริษัท ชีลเอ๊าท์เลเชอร์ จำกัด เป็นบริษัทดำเนินธุรกิจนำเที่ยว รวมถึงธุรกิจที่เกี่ยวข้องกับการนำเที่ยวทุกชนิด (53-63;ปิดกิจการแล้วเนื่องจาก ไวรัสโคโรนา 2019)- พ.ศ. 2556 : คณะกรรมการบริษัท เดอะ เพอร์เฟค จำกัด เป็นบริษัทดำเนินธุรกิจคลินิกเสริมความงาม- พ.ศ. 2557 : คณะกรรมบริษัท โชคดีมีสุข จำกัด เป็นบริษัทดำเนินธุรกิจซื้อขาย ให้เช่าเทปบันทึกภาพ บทประพันธ์ละคร เพลง และภาพยนตร์- พ.ศ. 2558 : คณะกรรมการบริษัท เพย์ ออล จำกัด เป็นบริษัทดำเนินธุรกิจให้บริการชำระเงินทางอิเล็คทรอนิกส์ผ่านทางเครือข่าย- พ.ศ. 2559 : กรรมการบริษัท แมสค์ คิ้วท์ จำกัด เป็นบริษัทดำเนินธุรกิจผ้าปิดจมูก หน้ากากกันฝุ่น - พ.ศ. 2564 : เจ้าของธุรกิจหอพักคอนโด Tower B - รังสิต ที่อยู่: 48 495 Khlong Loang 5 ตำบลคลองหนึ่ง อำเภอคลองหลวง จังหวัดปทุมธานี 12120 ร่วมหุ้นกับนักร้องวง บางแก้ว

**รางวัล**

**รางวัลที่ได้รับ**
 รางวัลลูกกตัญญูประจำปี 2552 เนื่องใน วันแม่แห่งชาติ- Star Entertainment Awards 2008 รางวัลขวัญใจนักข่าวฝ่ายชาย - OHO Awards 2008 ครบรอบ 1 ปีนิตยสาร OHO รางวัลนักร้องขวัญใจวัยรุ่น - Star Party 20 ปี ทีวีพูล รางวัลพระเอกนักสังคมสงเคราะห์ประจำปี 2552 - Star Entertainment Awards 2005 รางวัลนักแสดงดาวรุ่งฝ่ายชายยอดเยี่ยม - Top Awards 2005 รางวัลดาวรุ่งชายยอดเยี่ยม จากละคร "หัวใจลัดฟ้า"

**รางวัลที่เสนอเข้าชิง**
 Sudsapda Young & Smart Vote 2010 รางวัลนักแสดงชายยอดนิยม จากละคร "สวย เริ่ด เชิ่ด โสด" - Channel V Thailand Music Video Awards 2009 รางวัลศิลปินไทยชายยอดนิยม - TV INSIDE Hot Awards 2009 รางวัลศิลปินชายฮอต แห่งปี - Sudsapda Young & Smart Vote 2009 รางวัลศิลปินเดี่ยวยอดนิยม - Star Party 19 ปี ทีวีพูล รางวัลนักร้องขวัญใจประชาชน - Top Awards 2006 รางวัลนักร้องยอดเยี่ยม

**อ้างอิง**

**แหล่งข้อมูลอื่น**
 FilmRattapoom- filmfamily- filmrattapoom
หมวดหมู่:บุคคลจากอำเภอแก่งคอย
หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้จัดละครชาวไทย
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:ศิลปินสังกัดอาร์เอส
หมวดหมู่:พิธีกรชาวไทย
หมวดหมู่:นักเขียนชาวไทย
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ยูทูบเบอร์ชาวไทย
หมวดหมู่:นักการเมืองไทย
หมวดหมู่:พรรคพลังท้องถิ่นไท
หมวดหมู่:นักการเมืองพรรคเพื่อไทย
หมวดหมู่:พรรคไทยสร้างไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนจันทร์หุ่นบำเพ็ญ
หมวดหมู่:บุคคลจากวิทยาลัยเทคโนโลยีสยาม
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564